ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660046324 


ขอให้ปรับปรุงการให้บริการของเจ้าหน้าที่ฝ่ายทำบัตรประจำตัวประชาชน ช่องบริการที่ 2 ประจำสำนักงานเขตสาทร แขวงทุ่งวัดดอน เขตสาทร กรุงเทพมหานคร เนื่องจากวันที่ 30 ตุลาคม 2566 เวลาประมาณ 14.30-15.00 น. ผู้ร้องได้ทำการเดินทางไปยังสำนักงานเขตสาทร เพื่อพาหลานอายุ 7 ขวบ ไปทำบัตรประจำตัวประชาชนครั้งแรก พบกับ เจ้าหน้าที่เพศหญิง (ไม่ทราบชื่อและนามสกุล) อายุประมาณ 30 ปี (ไม่ทราบส่วนสูง) รูปร่างสมส่วน ผิวสองสี แจ้งผู้ร้องว่า "ไม่สามารถทำบัตรประจำตัวประชาชนได้ เนื่องจากเป็นการทำบัตรครั้งแรก ต้องให้พ่อและแม่เป็นคนพามาทำเท่านั้น" ซึ่งผู้ร้องชี้แจงว่า "พ่อและแม่ของเด็กไปทำงานอยู่ที่ภาคใต้ และผู้ร้องมีความสัมพันธ์เป็นยายโดยตามสายเลือด ทำไมจึงทำไม่ได้" เจ้าหน้าที่คนดังกล่าวจึงถามว่า "ติดต่อพ่อแม่ได้หรือไม่" ผู้ร้องก็แจ้งว่าติดต่อได้ และก็แจ้งต่อว่า "แม่สามีเคยพาลูกของผู้ร้องไปทำบัตรประจำตัวประชาชนครั้งแรกก็สามารถทำได้ ทั้งที่ผู้ร้องและสามีก็อยู่คนละจังหวัดกับลูก" เจ้าหน้าที่จึงตอบว่า "อยู่ที่ดุลพินิจของเจ้าหน้าที่" ผู้ร้องได้ยินเช่นนั้นจึงไม่พอใจในการให้บริการของเจ้าหน้าที่คนดังกล่าวเป็นอย่างมาก และเจ้าหน้าที่คนดังกล่าวก็ไม่อนุญาตให้ทำเช่นเดิม ประกอบกับมีเจ้าหน้าที่เพศหญิง (ไม่ทราบชื่อและรูปพรรณสัณฐาน) กับเพศชาย (ไม่ทราบชื่อและรูปพรรณสัณฐาน) เดินมาหาผู้ร้องและอธิบายซ้ำกรณีเดิมอีกครั้ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata